gentaiscool/nusaparagraph_emot huggingface dataset:
Kamari bapa ngajak balanja ka toko Cahaya. Toko anu ageung sareng megah tilu lantai. Bapa ngajak ka warung. Di jerona aya rupa-rupa barang anu dijual. Aya barang-barang rumah tangga, alat tulis, sapatu, tas, sareng sagala rupa cocooan anu saé. Aya seueur jinis boneka ogé.

Sajauh ieu kuring can kungsi dibere bonéka ti bapa. Abdi hoyong bonéka. Dina rak wétan aya hiji bonéka lucu pisan, abdi hoyong gaduh. Kuring ngahontal éta teras nangkeup, karasana lembut sareng nikmat. Tapi bapa ngajak kuring ka toko Cahaya sanés ngagaleuh bonéka, janten abdi henteu ngagaleuh éta boneka. Kuring ngaharéwos mulangkeun éta bonéka ka tempatna. Nepi ka beberasa bari neuteup keneh, rada kuciwa.
Bapa mikeun kotak gedé. Panasaran, kuring muka kotak sareng mendakan éta boneka anu dipikahoyong.

“Pa, Sena resep pisan kana éta boneka. Janten, abdi ngagaleuh," saur bapa, neuteup ka kuring.

Alhamdulillah, impian kuring geus kawujud. Abdi bungah pisan, kuring nangkeup bapa sareng hatur nuhun ka bapa. Tétéla bapa nyiapkeun kejutan tadi nalika anjeunna indit jeung kuring.

Emotion: surprise
Nuju ngeunah-ngeunah dahar, abdi ningal jalmi dihareupun abdi jol utah. Sabenerna mah abdi sanes jalmi anu geleuhan ningal kokotor kitu, tapi lantaran nuju emam Pop Mie di stasion, abdi langsung ereun dahar lantaran eta utahna muncrat ka mamana sabari bau. Sigana mah si teteh anu utah eta teh karek dahar sangu koneng, matak utahna oge warna koneng. Ngabayangkeun sangu koneng anu geus jadi utah kitu abdi langsung hayang utah oge, teras buru-buru ngalih ka tempat anu sanes lantaran bauna nguar pisan teu katahan sanajan geus nutup hirung, sanajan geus make masker oge tetep bau. Untungna eta utah langsung diberesihan ku patugas. 

Emotion: disgusted
Zaman ayeuna, urang gampang neangan panghasilan tina jualan online. Jadi jualan teh teu kudu usang-asong ayeuna mah, aya market place na nu ngajadikeun urang leuwih efektif jeung efisien. Tah tina hal eta, urang bisa ngahasilkeun panghasilan sorangan, jang nutupan kabutuhan oge jang nyumponan kahoyong. Tong hilap urang oge kudu pinter nyisihkeun eta panghasilan sabagianna jang nabung. Nabung teh penting pisan jang kahareupna. Bisi aya hal teu diduga nu nipa urang, mending we ai aya acis na tabungan mah. Tah ku kituna baraya, hayu ah ti ayeuna urang bisakeun nabung, boh leutik boh gedena, nu penting bisa nyisihkeun jang kaperluan jangka panjang urang.

Emotion: happy
Batur mah sakostan teh ku sorangan lantaran ngameh lalega, tapi beda deui jang urang jeung si Fadli mah nu sakostanna duaan. Lain embung ku lalegana tapi meh rada irit, komo duit beasiswa mindengna telat mah. Indit kuliah teh si Fadli mah rek ijin cenah da rada teu ngeunah awak, katinggali teh keur gogoleran wae dina kasur. Urang pamitan tuluy balikna teh sore jam 5-an. Pas muka panto teh, nu awalna kamar kost teh saayana ayeuna mah dihias bari aya tulisan "Happy Birthday" amu mgabemtamg ti sisi tembok katuhu jeung kenca. Ditambah aya balon warna emas nu nempel ditiap-tiap sisina teh. Reuwas sakaligus hayang ceurik soalna jauh ti kolot tapi ngarasa boga kulawarga.

Emotion: surprise
Di kuliahan mindeng miluan kapanitiaan tapi sok jadi staff wae, henteu jadi kepala divisi. Mun aya rapat atawa berpendapat, biasana urang nu sok rajin ngacungkeun leungeun. Tapi ku sabab urang mah di divisi biasa lain divisi penting pas acara, nyaeta divisi nu sok ngakut-ngakut barang, jadi pendapat urang teu diperhatikeun, malah mah siga angin berlalu. Nu padahal urang berpendapat kitu teh ku sabab geus boga pangalaman pas keur di sakolaan SMA. Tapi maranehna teu ngahargaan, kalakah mindeng dipotong pembicaraan pas keur ngemukakeun pendapat. Urang sok ambek tapi ambekna cicing ngabetem, da bisi suasanana jadi ruwet jeung teu kondusif, komo pas keur rapat.

Emotion: angry
Hubungan tangtuna teu bakal mulus wae, bakal aya rasa jenuh atawa bosen. Ieu nu kaalaman ku kabogoh urang, naha bet apal lantaran pas ditanya jawabanna teh kitu. Sabenerna harita urang keur ngawas UTS di kampus, ngawas peuting teh sabab nu UTS na kelas karyawan, jadi diayakeunna sok peuting. Teu lila ngawas, smartphone urang ngageter. Ku urang ditinggali geuningan si Heru, urang reflek ngangkat tapi ka luar heula ngameh nu sejen teu kagandengan. Kecap nu kaluar tina omongan si Heru teh mimiti "Gawat, gawat euy" "Naha aya naon?" Urang ngajawab bari reuwas. "Ieu kabogoh maneh keur jeung lalaki sejen di Mc Donalds". Urang reuwas sabari ambek bari nyiapkeun kecap naon pas panggih.

Emotion: angry
Salila ieu, kasus nu kacilakaan nu loba tejadi teh disebabkeun ku masalah rem blong. Hal ieu teh disebabkeun kurang sadarna kana pemeliharaan kandaraan jeung kurangna kasadaran kana pengecekan rutin bagian kandaraan. Komo mun kandaraan nana nu gede mah jeung leuwih muatan nana mantak gede resiko kana rem blong sabab kadorong ku muatan beurat anu berlebih. Mantak, samemeh make kandaraan teh kudu bisa mastikeun yen eta remna berfungsi jeung bisa aman mun dipake! Ulah nepi ka cilaka sabab ku polah sorangan. Yuk ti ayeuna mulai tanamkeun kaselamatan berkendara dina diri sorangan supaya leuwih waspada jeung hati-hati. Tanamkeun yen rem teh jadi bagian paling penting dina berkendara.

Emotion: fear
Penyanyi Marcell Siahaan gaduh pangalaman anu unik nalika manggung dina pamandangan seni. Kusabab aktif teuing, calana Macell sobek nalika nyoba naek panggung. Panyanyi lagu Peri Cintaku ieu ngébréhkeun pangalaman pikaseurieun ka Alvin Adam dina program Alvin & Friends anu ditayangkeun di INews TV tanggal 21 Oktober 2019. Mimitina, Alvin Adam nyebut Marcell anu ekspresif di panggung. Aya pangalaman dina kasenian pintonan (pensi). Janten kuring pura-pura turun panggung teras naék ka panggung anu lumayan luhur. Abdi kedah milarian halangan pikeun naék, henteu. Kuring langsung naék, bisa naék luncat, tapi calana teu naék. Pas naék, dirobek ti handap ka tukang, "ceuk Marcell. Marcell ogé ngarasa untung sabab panongton, anu lolobana barudak sakola, teu kapikiran ieu rek era basa eta teh.

Emotion: shame
Lamun jalmi nuju lapar biasana sok katingal sifat aslina. Jalmi anu mentingkeun diri sorangan pasti moal babagi, jalmi anu teu paduli ka batur pasti bakal ngalakukeun naon wae kanggo meunang dahareun pangheulana, jalmi anu maruk pasti nyandak dahareun panglobana. Abdi sareng rerencangan ngalaman eta pas nuju ngantri dahareun di ondangan. Pas eta teh kondisina seeur anu teu acan sarapan, jadi tamu ondangan teh paboro-boro kanggo nyandak dahareun. Pas abdi nuju ngantri datang saurang anu ojol-ojol nangtung ditenga barisan, teu lila datang deui dua urang anu datang ka tengah barisan eta, beuki lila beuki seeur. Tungtungna mah ibu-ibu anu aya di tukang langsung ambek ka maranehna lantaran beuki lami ka tukangna lamun diserobot. 

Emotion: angry
Abdi hoyong ngabagikeun sakedik carita kuring. Jalma-jalma di sabudeureun kuring terang kuring salaku jalma anu pinter, sakola karesep, bakal suksés, tiasa asup ka PTN anu pangsaéna. Hahaha tapi kanyataanana berbanding terbalik. Ieu kagagalan kuring: SNMPTN ITB, kalayan peunteun lumayan alus, kuring percaya diri ngalamar ka ITB, tapi sigana mah gagal. SEDIH? OH PASTI. Bendu pisan ka Gusti. Naha éta kudu gagal?
Beasiswa Mitsui Bussan, éta paling émosional. Kalayan sagala persiapan, diajar? Geus, begadang keur tes tulis Mitsui. Tétéla éta dibatalkeun ujug-ujug alatan COVID19. Abdi ambek pisan. Hate virus corona. Naha kudu aya virus corona? Nyaan ngaganggu.
Saterusna ahirna SBMPTN UGM, UNAIR. Diajar kalawan persiapan nyukupan, ulah teuing gaya. Kalayan optimis tiasa lulus SBMPTN. Nepi ka diédit hasil lulus SBMPTN tuluy dicitak. Salami TO oge nalika dirasionalkeun abdi tiasa lebet. Tapi kaleresan? Hahaha teu lulus. Tapi kuring henteu émosional siga baheula. Kantun nampi deui. Tong ceurik, entong turun, éta normal.

Emotion: sad
Keur SMP, urang boga babaturan awewe ngaranna Aas. Aas teh pindahan ti kelas sejen, alesanna pindah teh sabab kelasna aya di lantai tilu, sedengkeun kelas urang aya di lantar dua deukeut tangga oge. Aas boga panyakit nu matak manehanana ulah kacapean. Ti poe harita Aas pindah, geus jadi babaturan deukeut. Sakapeung mah lamun urang indit ka sakola sok dijemput sabab imahna kaliwatan ku urang. Sok sering tara asup ka sakola, lamun panyakitna keur karasa deui. Hiji waktu pas indit ka sakola, teu biasana wali kelas asup ka kelas pas lain jam pelajaranana. Rek ngabewarakeun lamun Aas tos tilar dunya. Urang ceurik, geuningan teu kungsi lila jadi babaturan Aas teh ngan aya 3 bulanan. Harita keneh balik ti sakola langsung ka imahna jang ngalayad.

Emotion: sad
Hirup sorangan nyatana teu alus jang kasehatan. Ieur dibuktikeun ku studi di jurnal BMJ anu nganalisis 4.835 sampel getih ti lalaki jeung awewe. Hasilna teh lalaki nu geus cerai atawa hirup sorangan salila mangtaun-taun mibogaan tingkat peradangan nu paling luhur. Tapi mun awewe mah efek ieu teu manggihan. Jadi peradangan ieu teh mangrupakeun awal ayana panyakit kronis. Peradangan teh jadi faktor utama nu nyebabkeun panyakit jantung jeung kanker. Lamun teu geura-geura diomean bakal ngaruksak organ jeung bakal berkembang jadi panyakit. Kondisi kieu oge bakal ningkatkeun resiko maot ngora. Ku sabab kitu tiap lalaki kudu ningkatkeun gaya hirup anu sehat jeung loba bersosialisasi jang ngurangan kesepian, oge dahar kadaharan nu bergizi, olahraga nu teratur, jeung istirahat anu cukup.

Emotion: sad
Geuningan di pangajian oge mindeng di-bully nepikeun ka sieun rek ngaji teh. Urang sok diporosotkeun, atawa dicepret ku sarung nu geus dibuntel. Eta sakali neunggeul teh karasa nyeri pisan, komo sok diarahkeunna teh kana beungeut. Matak sok langsung nyisi bari dongko, tuluy leungeun nutupan beungeut ngameh teu nyeri-nyeri teuing. Sakapeung mah nu duaan deui nyepengan dua leungeun urang, jadi beungeut urang kabuka nu tuluyna dicepret ku sarung tea. Ti saprak eta nepikeun embung deui ngaji, da mun geus balik ngaji teh sok gereundeuk awak teh. Tapi ustadna sok nyampeurkeun ka imah ngabujuk urang, jadina urang hayang deui ngaji sanajan masih sieun di-bully.

Emotion: fear
BJ Habibie anu sok dipanggil Eyang nyaeta salah sahiji presiden Indonesia anu ka-3. Penampilanna anu nyentrik beda jeung presiden sejenna. BJ Habibie identik jeung kopeah warna hideung, pakean naon wae ge nu dipake misal jas, batik, nepika baju koko, pasti dipake wae kopeah hideungna. Kacamatana ge nambahan kesan someah lamun ditinggali dina rarayna. Sanajan ngembangkeun elmu pesawat di Jerman, tapi Habibie tetep mikanyaah ka Indonesia, eta dibuktikeun ku sok makena baju batik panjang. Habibieu oge sok make syal warna bodas jang ngahaneutkeun awak. Tapi syal nu dipake teh sok katinggali sarasi jeung tampilanna. Biasana sok dipadukeun jeung syal warna beureum aya motifan jeung baju dines warna coklat.

Emotion: happy
Basa aya acara jalan santai, Rina ngiringan jeung babaturanna. Jalan santai ieu teh acara memperingati hari jadi Kabupaten Bandung Barat. Tempatna nyaeta di Kota Baru Parahyangan. Seueur dorprise nu menarik dina ieu acara. Unggal peserta nu ngiringan jalan santai dibagi kupon hiji ewang. Hadiahna aya sapeda, alat elektronik, mejikom, jeung sajabana. Tah beres jalan santai, karek diundi pemenang dorprise na teh. Nu ngundi na ge langsung ku pak Bupati KBB. Pas penyebutan nomor undian mejikom, nomorna akjr jeung nu dicepeng Rina. Atuh Rina buru-buru lulumpatan ka hareup panggung. Alhamdulillah geuning akur nomor na, jadi Rina tulus meunang mejikom teh. Bungaheun pisan Rina meunang dorprise ieu. Majar teh jang masak di kostan ceunah. Alhamdulillah aya hasil ngilu jalan santai teh. Tos kitu mah langsung we Rina uih bari mamawa mejikom eta.

Emotion: happy
Kuring keur nangtung di parkiran mall di Jakarta Selatan, di Jalan Panjang. Abdi di lantai 4 atanapi 5. Bari ngobrol sareng rerencangan, Babaturan kuring, 24 taun, lahir sareng cicing di Kalimantan Tengah, teu kantos ngalaman gempa. Nah pas kitu, ujug-ujug sadayana oyag, kalebet lantai anu kuring nanjak. Rasana sapertos Truk Tronton kalayan beban blok super beurat batu anu ngaliwat caket kuring. Kuring nempo sabudeureun, tapi euweuh treuk tronton nu disangka. Naha mungkin pikeun treuk kalayan beban anu ageung ngalangkungan gerbang gedong parkir "sempit"? can naek ka lantai 5. Kuring neuteup ka kenca katuhu, teu aya treuk kamana-mana. Tétéla teh ceunah cek babaturn tuh éta gempa sapertos kitu

Emotion: fear
Mere hadiah ka batur mangrupakeun kabiasaan anu alus, salian ti emang eta salah sahiji wujud urang berbagi oge bisa leuwih ngeratkeun persabatan jeung pertemanan urang kabehan, bisa nunjukeun rasa nyaah jeung rasa kasih urang ka batur. Hadiah teh bisa jadi bahasa cinta anu hartina urang nyaah, urang paduli ka jelema anu ku urang di bere hadiah tanpa urang perlu omongkeun. Aya batur anu ngabogaan bahasa cinta ieu, jelema anu leuwih resep tindakan kalakuan ti bata ngan omongan hungkul. Ekspresi anu narima hadiah oge jadi salah sahiji alesan batur resep mere hadiah, lamun jelema anu narima na reuwas jeung teu nyangka tuluy bungah eta teh nyieun anu mere leuwih bungah. 

Emotion: surprise
Harita basa liburan, kuring indit ka imah babaturan. Kusabab imahna jauh, jadi kuring kudu naek karéta. Nalika kuring ngagaduhan korsi, kuring maén dina ponsel kuring sareng nganggo headset. Kaayaan dina kareta api waktu harita pinuh pisan ku panumpang. Di tengah-tengah perjalanan, kuring ngadadak nyeri beuteung, hayang hitut. Kulantaran teu kuat deui, ahirna kuring hitut di dinya, kuring yakin hitut kusabab euweuh sora. Tapi tétéla sanggeus, panumpang séjén sabenerna nempo kuring kalawan geleuh. Teras kuring sadar, yén tadi éta sanés kentut jempé, tapi kuring henteu kadéngé sabab kuring nganggo headset. Kuring éra pisan harita teh, tapi kuring ogé teu tiasa nanaon sabab perjalananna masih jauh. Tungtungna, kuring bodo amat weh tur pura-pura teu aya kajadian nanaon.

Emotion: shame
Nabi Sulaiman dipaparin sababaraha mukjizat ku Allah SWT, salah sahijina tiasa nyarios sareng sadaya makhluk, kalebet jin, sato angin, pepelakan. Sakabeh makhluk ditaklukkeun ku Alloh SWT pikeun Nabi Sulaiman. Jin komo sato galak bakal nuturkeun parentah Nabi Sulaiman. Sabagé umat Islam, tangtu urang yakin jeung bisa nyonto ieu ku cara maca sholawat Nabi Sulaiman nalika papanggih jeung sato galak, sieun ku jin, sieun disihir, sieun di tempat angker. Salah sahiji doa anu tiasa urang baca dina QS. Al-Naml ayat 18-19, anu hartosna "Nepi ka lebak sireum, ceuk hiji sireum, 'Eh sireum! Lebetkeun kana sayang anjeun, supados anjeun henteu ditincak ku Nabi Sulaiman sareng tentarana, sedengkeun aranjeunna henteu. sadar .'[18] Maka anjeunna (Sulaiman) seuri bari seuri lantaran (ngadangu) kecap sireum, sarta anjeunna ngado'a, "Duh Gusti, pasihan abdi ilham pikeun terus syukur kana ni'mat Anjeun anu parantos dipaparinkeun ka abdi. abdi sareng ka kolot abdi sareng supados abdi ngalaksanakeun kautamaan anu anjeun pikahoyong; sareng mugia abdi ditampi ku kurnia Gusti ka abdi-abdi Gusti anu soleh. [19]"

Emotion: fear
Beres gawe di WO urang gawe di salah sahiji bidang fotograpi. Emang ti baheula oge urang resep kana bidang foto atawa video. Nepikeun ka ngahaja meuli kamera DSLR. Urang gawe didieu biasana pas keur aya kawinan atawa acara wisudaan. Mun acara kawinan urang gawe ti isuk nepika beres acara. Sedengkeun mun di wisudaan mah gawena rada singkat, paling oge 2 jam. Tapi nu lilana dina proses ngedit foto atawa video, eta bisa sababaraha poe, gumantung kana lobana foto atawa video anu diedit. Harita kantorna teh aya di Batununggal. Urang didieu aya kana 3 bulanan, tapi sabab aya gawean sejen urang ngundurkeun diri. Geus euweuh waktu pisan jadi urang fokus kana gawean nu ayeuna.

Emotion: sad
Anjeun panginten sanés pikun, tapi kumaha waé ngapalkeun nami jalma éta parantos janten tugas anu sesah. Sok inget beungeutna tapi poho ngaranna. Atawa sabalikna, inget ngaranna tapi poho kumaha rupa beungeutna. Éta ogé tiasa ngajantenkeun anjeun jengkel sabab anjeun henteu émut nami jalma anu ujug-ujug ngabagéakeun anjeun di jalan. 1. Jujur sangkan teu isin teuing, tapi tong hilap ngomong yén manéhna téh jiga sobat anjeun. Yudaa…. (nepak taktak) Hah?! Eh, salah. Hapunten, saurna, ti sisi anjeun katingali pisan sapertos babaturan kuring. Hehehe Kusabab kadang éra ilang nalika anjeun jujur ​​​​dina kasalahan anjeun. Tapi supados anjeun henteu dicap aneh kumargi anjeun parantos maén sareng ngabagéakeun anjeunna, anjeun tiasa nambihan pernyataan upami anjeunna siga babaturan anjeun anu namina disebatkeun sateuacana. 2. Pura-pura kenal ka anjeunna, sanajan teu terang saha anjeunna
Ndral….

Eh, saha anjeun?

Aduh, lepat (dina hate) Naha hilap? Abdi Ojik….

Ojik? Nu mana nya?

Oh, manéhna poho. Enya, muhun, abdi kaluarkeun heula, muhun, abdi bade ka toko buku. Pendak deui engké.

Bari anjeun ngaganggu anjeunna ku pura-pura kenal anjeunna, anjeunna, anu geus anjeun pikir anjeun terang, malah moal mikir ngeunaan ngaran salah anjeun disebutkeun tadi. Ieu rada aneh, tapi ieu bisa jadi cara alus jang ngahindar.

Emotion: shame
Aya loba rupa rupa bully anu biasa di panggihan din akahirupan sapopoe na, anu pangbabari n kaciri jeung ka identifikasi nyaeta bully an sacara fisik. Bullying fisik nyaeta tipe bullying panggampangna pikeun mikawanoh sabab palaku ngagunakeun aksi fisik nalika bullying batur. Saperti ngadorong, ngajanteng suku ngahaja, nyiduh ka neunggeul. Sababaraha reaksi henteu ngan ukur tanda anu muncul kusabab kekerasan fisik. Nanging, ku kitu oge bully an sacara fisik ngabogaan pangaruh kana kaayaan mental budak. Aya sababaraha tanda yen budak atawa rumaja narima perlakuan anu teu pikaresepeun ti baturna, salah sahijina nyaeta jadi kasieunan nepi ka ngadegdeg jeung hoream indit ka sakola.

Emotion: fear
Mun keur di kota besar, usahakeun tong nepi ka iinditan sorangan ka tempat nu rawan begal. Ka mana-mana teh kudu dibaturan supaya aya batur pakumaha. Mun sorangan mah bakal ngundang begal atawa dijambret jalma teu wawuh. Biasana loba modus di jalan raya, malahan ayeuna mah nepi ka terang-terangan. Modus na teh rupa-rupa, malahan nepi ka nuturkeun, bahkan asup ka polres ge dituturkeun keneh wae. Begal kajahatan teh saolah geus teu boga kasieun. Mun iinditan teh kudu mawa alat pelindung diri, jang jaga-jaga tina tindak kajahatan. Misalna mawa spray lada, alat setrum, jeung sajabana. Jadi, mun beunang begal teh bisa saeutik ngalindungi diri sorangan.

Emotion: fear
Aya sababaraha urang anu ngarasa nyaman lamun dahar gigireun runtah sato, contona di gigireun tai ucing. kaayaan ieu bisa normal atawa henteu sabab unggal jalma boga kabiasaan beda. Panginten kotoran ucing sanes hal anu ngaganggu anjeunna, khususna nalika anjeunna lapar, janten henteu janten masalah pikeun anjeunna ngeureunkeun tuangeun. Memang, pikeun kalolobaan jalma, tuang di lingkungan anu teu nyaman tiasa ngaruksak sareng ngaganggu napsu na. Nanging, ieu sanes patokan anu pasti sareng manglaku ka sadayana. Upami pikeun anjeunna tuang di lingkungan sapertos kitu henteu janten masalah sareng ngarugikeun jalma sanes, maka eta henteu tiasa langsung nyarios yen kaayaan ieu mangrupikeun gangguan.

Emotion: disgusted
Dina umur ieu kuring ngarasa pait gagal nalika kuring hoyong ngahontal cita-cita kuring lulus kuliah dina umur ngora, meureun pikeun jalma sanés ieu henteu pait upami dibandingkeun sareng kagagalanna, tapi pikeun kuring ieu leres-leres ngarobih kahirupan kuring sareng kuring.kirang  sumanget pikeun hirup dinten-dinten.. kahayang abdi janten apoteker. Abdi kuliah di universitas nyandak pendidikan D3 Farmasi, panginten pas lulus abdi tiasa langsung damel sareng ngabahagiakeun kolot abdi, pasti pas lulus abdi langsung damel di apotek anu terkenal. Nalika digawé, rasa hayang nuluykeun atikan masih aya dina pikiran. Sataun saterusna kuring mutuskeun pikeun hijrah jeung neruskeun atikan sarjana di propinsi sejen sabab kampus kuring teu nyadiakeun jalur mindahkeun D3 ka S1 Farmasi.

Emotion: sad
Saminggon ieu abdi teu wani balik leuwih ti tabuh opat sonten lantaran lamun tos magrib jeung langit tos poek sok aya begal. Dua poe kamari tos aya lima urang anu janten korban begal. Untungna teu aya nu luka, tapi aya nu motorna dicokot jeung mobilna dipepeuskeun kacana. Abdi sareng rerencangan teu pernah aya nu balik sorangan, pasti kedah dibaturan. Sabenerna abdi keheul ka eta begal lantaran janten teu tiasa kempel-kempel jeung rerencangan, tapi kumaha deui abdi sieun oge lamun balik peuting, akhirna mah urang janten mineng mondok di kampus, balik tabuh tujuh atawa tabug dalapan. Komo mahasiswa anu kedah nyubuh lantaran ospek oge jadi sieun ka begal. 

Emotion: fear
Mere hadiah ka kolot teh salian bisa ngabungahkeun hate nu jadi kolot, oge mantak mawa rezeki ka urangna. Meungpeung kolot hirup jeung meungpeung urang mampu keneh, bere kolot hadiah. Teu kudu mewah, nu penting berkesan jang kolot. Misalna hadiah balik ka kampung. Eta hiji hal saderhana tapi mantak bungah pisan kanu jadi kolot. Leuwih hade deui mun bisa mere hadiah nu dicita-citakeun ku kolot, misalna angkat ibadah haji ka Mekah. Salila urang mampu mah laksanakeun we, ulah itungan jeung kolot. Sabab mere ka kolot mah sarua jeung ngalipat gandakeun rezeki urang sorangan. Jadi, meungpeung kolot aya keneh, yuk ah urang bagjakeun!

Emotion: surprise
Hal-hal nu bisa dilakukeun dina ngantisipasi dahareun supaya teu tereh buruk. Nu kahiji nyaeta simpen dahareun dina kulkas. Suhu dingin dina kulkas teh bisa ngahambat proses pembusukan dina dahareun, jadi bisa nunda waktu pembusukan nana. Jadi, disimpen teh bakal bisa lila dina kulkas mah. Nu kadua nyaeta simpen dahareun di tempat nu tertutup, misalna dina tupperware, atawa sajabana supaya teu kaanginan jeung teu loba reaksi dahareun jeung mikroba. Nyimpen dahareun dina wadah nu tertutup teh bisa ngahambat proses pembusukan dahareun. Nu katilu nyaeta langsung konsumsi dahareun, komo mun dahareun geus jadi mah. Ulah diengkekeun deui sabab sok leuwih tereh buruk mun diingkeun mah.

Emotion: disgusted
analiti nunjukkeun yén macét tiasa nyababkeun setrés dina hiji jalma. Pikeun ngahindarkeun setrés nalika macét, ieu tip ti Dr. Déwi Ema Anindia.
Hindarkeun Stress Nalika Macet Ku Cara Ieu
Jaman lalu lintas sering nyababkeun kacapean mental sareng fisik. Panaliti nunjukkeun yén macét tiasa nyababkeun setrés dina hiji jalma.
Sanaos macét teu tiasa dirobih, anjeun tiasa ngalakukeun sababaraha hal pikeun ngatasi setrés anu disababkeun ku macét, kalebet:
1. Ngadangukeun musik
Hiji studi anu dilakukeun di Inggris nyatakeun yén macét tiasa nyababkeun parasaan setrés atanapi amarah, anu bakal nyababkeun paningkatan denyut jantung sareng tekanan darah.
Pikeun ngabantosan masalah ieu, ngadangukeun musik mangrupikeun salah sahiji cara. Alesanana, musik nu bener bisa mangaruhan haté jeung parasaan jalma nu ngadéngékeunana.
2. Nyeuseup. Musik klasik, jazz lancar, sareng musik meditasi mangrupikeun jinis musik anu tiasa ngirangan setrés. Anjeun ogé tiasa nyanyi babarengan dina hiji mobil pikeun nyegah setrés.
Upami anjeun parantos nyetir panjang teuing dina macét, setrés biasana ngan ukur najong. Dina kaayaan ieu, coba nyandak hiji napas panjang, lajeng dikaluarkeun, sarta ngalakukeun eta sababaraha kali.
Manggihan kagiatan senang
Nalika anjeun macét, coba pikir positif sareng miceun pikiran négatip tina pikiran anjeun. Pikeun mindahkeun perasaan setrés, coba ngalakukeun kagiatan anu pikaresepeun, sapertos ngadengekeun carita jalma anu linggih di gigireun anjeun atanapi hal-hal sanés.

Emotion: angry
Di hareup imah urang nu biasana tara macet, ayeuna mah kabagian macet lantaran aya nu menerkeun jalan di pertigaan anu nyebabkeun pengendara teh neangan jalur alternatif salah sahijina nyaeta ka kampung urang. Atuh keur mah jalanna leutik ditambah nu ngaliwatna teh lain motor hungkul, tapi mobil jeung treuk anu notabenena baradag. Jadi mobilisasi di kampung urang tersendat, komo nu rek jualan kaditu kadieu. Urang sempet nyarekan eta pengendara treuk sabab ieu lain jalan parantina. Tuluy geus kitu si jalan eta, ku urang tutup make papan jeung ditulisan, "ulah jalan kadieu kehed ngamacetkeun wae". Ayeuna mah mun aya deui nu jalan kadinya utamana treuk ku urang sok dititah puter balik deui meh teu macet.

Emotion: angry
Salah sahiji resiko janten Tentara Angkatan Laut nyeta kedah siap lamun kedah ngapertaruhkeun nyawa kanggo ngabela negara sorangan. Basa tragedi kapal selam anu newaskeun kabeh awak kapal nu nuju latihan di jero laut abdi reuwas sakaligus sedih pisan lantaran salah sahiji korbanna nyaeta murangkalih tatanggi abdi sorangan anu baheula imahna dekeut sareng imah kuring. Abdi teu nyangka pisan ieu bakal kajadian di jalmi anu dekeut jeung kuring. Abdi leuwih sedih deui lantaran jenazahna moal tiasa kapanggih, janten teu tiasa dikurebkeun di taneuh. Abdi nyobi ngahibur kulawargina ku salah sahiji hadis anu nyebutkeun yen jalmi anu pupus lantaran tilelep nyaeta bakal syahid. 

Emotion: sad
Salah sahiji permasalahan nu sok aya dina perjalanan teh nyaeta jalma nu utah. Biasana, komo mun jalmana tara iinditan mah pasti bakal utah wae mun naek mobil, komo mun jarak jauh mah. Biasana mun nu sok ongkek di perjalanan mah ngambeu bensin atawa AC mobil teh sok lieur, tuluy we utah. Komo mun kaayaan fisik na keur teu fit mah, bakal leuleus ngadoreksakeun nu jag-jag. Hal ieu teh sacara ilmiah mah disababkeun ku teu nepina oksigen kana otak, jadi lieur nu berujung ka ongkek mun keur di perjalanan teh. Hal ieu teh jadi hal wajar dina sabagean besar masyarakat Indonesia, komo bagi orang lembur mah.

Emotion: disgusted
Sarerea pasti ngarasa isin. Ti hal sasederhana isin pikeun nyieun kasalahan trivial kana isin sabab hal penting geus tarnished idéntitas anjeun atanapi reputasi kaluar dinya. Kusabab unggal jalma geus ngalaman eta, lain hartina rasa ieu bakal salawasna netep di jero. Ieu kedah dicegah, sareng perasaan éra kusabab hal-hal anu tangtu kedah dipohokeun supados henteu mangaruhan anjeun ka hareup. Kumaha carana sangkan karapihan jeung parasaan éra?
1. Nengetan naon anu jadi pemicu éra
Kahiji, evaluate jeung nulis handap naon wae nu ngajadikeun anjeun ngarasa embarrassed. Ieu meureun sesah dina mimitina, sabab teu rusiah yén anjeun ogé isin pikeun nginget sarta nganyatakeun ka diri.
2. Robah pikiran anjeun
Sakapeung, pikiran négatip tiasa janten racun pikeun éra anu anjeun parantos gaduh. Ku terus mikir négatip kawas, "Naon nu bakal jalma nyebutkeun ngeunaan kuring engké?" atawa, "Kumaha lamun Kuring branded salaku hiji isin pikeun sesa hirup abdi?" Anjeun tiasa ngalelepkeun diri dina pikiran négatip. Pikiran ieu moal ngajantenkeun anjeun langkung saé. Malah aya nu leuwih éra jeung leuwih parah.

Emotion: shame
Salah sahiji kabungahan anu teu di sangka teh nyaeta teu di haja papangih jeung babaturan anu baheula na deukeut pisan anu ges lila teu kapanggih sarta di pika sono pisan. Papangih jeung babaturan lila salian ti bisa ngadeukeutkeun deui urang keur ngajalin silaturahmi oge bisa babarengan urang nyarita keur jaman baheula. Babaturan lila teh jelema anu asli na nyaho kumaha urang teh. Lamun teu kahaja papanggih teh rasana jiga meunang rezeki anu teu kaduga. Reuwas asa teu nyangka tapi oge bungah jeung bagja pisan urang bisa ngobrol keun sagala na tina kahirupan urang jaman baheula jeung kahirupan urang jaman ayeuna.

Emotion: surprise
Basa leutik salah sahiji jajanan anu paling dipikaresep ku abdi sareng rerencangan nyaeta ciki anu aya hadiahan. Lamun keur ulin sasarengan urang pasti mapay warung kanggo meser ciki. Mimitina abdi meser hiji ciki tapi teu percaya bakal aya hadiah dina ciki ieu. Bener we di ciki anu ka hiji mah teu aya hadiah nanaon, teras rerencangan miwarang abdi meser hiji deui sabari milih anu pangbeuratna, sabab biasana anu beurat teh di jerona aya duit perak. Abdi langsung milih anu sakirana beurat. Pas dibuka abdi reuwas lantaran di jero ciki eta beneran aya duit lima ratus perak. Aya oge rerencangan anu meunang lima rebu. 

Emotion: surprise
Basa leutik abdi sareng dulur abdi gaduh hiji dahaeun pikaresepeun, dahareun ieu teh sabenerna mah jajanan tina coklat anu bentukna mirip siga tai beurit. Aya dua rasa, aya nu rasa coklat jeung rasa stroberi. Duduana bentukna sarua, tapi anu coklat mah mirip pisan siga tai beurit. Hiji poe abdi ningal ka gudang aya beurit anu nuju ngegelan dahareun, teras di gudang eta oge aya tai beurit anu loba pisan dina luhureun lomari. Abdi ngambeu eta tai langsung geleuh lantaran pacampur jeung bau hangseur. Abdi oge langsung kabayang pisan ka dahareun anu abdi mineng dahar basa leutik, tapi jadi teu hayang deui ngadahar eta. 

Emotion: disgusted
Kuring kungsi dibéjaan ku babaturan kuring anu di PHK. Dumasar kana caritaanana, pausahaan anu PHK karyawan dipilih tina absen, jadi unggal pausahaan boga aturan henteuna. Kumaha mun geus telat, ayeuna aya pagawé anu mindeng teu asup. Hujan teu datang, ban kabobol teu datang, intina mah ti hadir, tuluy idin indit. Idin pikeun cuti dirumuskeun dumasar kana naon anu dikintunkeun ku karyawan, tapi aya langkung seueur ti anu dikintunkeun. Nya, éta kasempetan pikeun perusahaan pikeun PHK karyawan. Upami éta anu tiasa kuring bagikeun, kuring henteu terang ngeunaan perusahaan sanés. Ieu dumasar kana carita adi kuring. Naha anjeunna sering bolos padamelan. Sumuhun, sering. Hujan teu datang, anak gering teu asup sanajan pamajikanana teu gawe. Ayeuna, anjeunna parantos damel deui sareng hanjakal teu bolos kelas deui.

Emotion: sad
Trauma anu dialaman di waktos budak keneh tiasa gaduh pangaruh anu kuat dina kapribadian hiji jalma. Trauma bisa ngarujuk kana rupa-rupa kajadian nyeri, kaasup kekerasan, leungitna, atawa rasa kasiksa anu kacida. Nalika batur ngalaman trauma waktos budak, aranjeunna tiasa ngalaman parobahan dina cara mikir sareng kalakuanana, anu tiasa mangaruhan kumaha aranjeunna hirup. Contona, batur anu ngalaman trauma di waktu budak bisa jadi mangaruhan kapercayaanna ka batur, atawa malah boga masalah ngatur emosi manehna. Dina sababaraha kasus, trauma bisa ngakibatkeun masalah kasehatan mental jangka panjang, kayaning depresi atawa PTSD (Post Traumatic Stress Syndrome). Sanajan kitu, trauma si waktos budak bisa boga dampak signifikan, hiji jalma oge bisa diajar kumaha carana ngatur tur nungkulan trauma ieu sapanjang hirupna, sarta ngembangkeun kapribadian kuat tur cageur.

Emotion: sad
Dina ajaran Islam, sakaratul maut teh jadi salah sahiji hal nu bakal nimpa kabeh umat manusa. Nyeurina sakaratul maut teh sarua jeung awak dikuliti lalaunan, peureusna kacida pisan. Ngan, kumaha peureusna teh unggal jalma beda-beda, tergantung amal ibadahna salila di dunia. Mun amal ibadahna hade, sakaratul mautna ge dilancarkeun jeung dibabarikeun. Kitu oge sabalikna, mun loba amalan goreng, sakaratil mautna ge kalayan peureus jeung nyeuri pisan. Malahan mah paling parah nyaeta diganggayong, maot henteu hirup henteu. Biasana nu kieu leuwih nyeuri ceunah ceuk beja mah, sabab digantung nasibna antara hirup jeung maot. Malah mah nu sakaratul maot teh sok satengah teu eling kana naon nu didanguna.

Emotion: fear
Pernah di Asrama sorangan, sedengkeun batur mah geus balik kampung. Ieu kajadian pas urang awal-awal kuliah, sabab aya kagiatan kampus jadi rek balik teh dibedokeun. Suasana asrama anu sepi komo mun menuju ka peuting mah di tambah posisi kamar urang teh lantai dua. Kamar gigireun geus pada balik. Jadi nu ka denge teh ngan sora jangkrik di buruan asrama. Sabab kamar asrama jeung dapur oge kamar cai teh papisah ku panto nu digeserkeun, sok tara wani muka panto eta. Mun geus sholat Isya ge sok buru-buru sare bari ngarepkeun teu lilir pas engke peuting, soalna mun lilir sok hese deui rek sare teh. 

Emotion: fear
Urang kedah terang kumaha ngaréaksikeun nalika ngalaman émosi ieu sareng nyobian tetep tenang.
1. Ngaleungitkeun amarah di jaman baheula
Jadi kolot mangrupikeun jinis terapi anu tiasa nunjukkeun dimana masalah urang sareng memotivasi urang pikeun ngerjakeunana. Lamun kaliwat anjeun pinuh ku amarah , ngalakukeun hal pikeun nyageurkeun diri saméméh anjeun ngarugikeun anak. Panaliti nunjukkeun yén budak anu indungna sering nganyatakeun amarah biasana langkung hésé didisiplin.
Coba pikeun manggihan masalah di jaman baheula urang nu bisa ngabalukarkeun amarah. Naha anjeun disiksa atanapi dihukum parah nalika murangkalih? Naha anjeun gaduh masalah ngadalikeun émosi anjeun? Naha anjeun henteu ngarasa tengtrem? Angka kaayaan ayeuna anu ngajadikeun anjeun ambek, sapertos teu sugema ku padamelan anjeun, pasangan, diri anjeun, atanapi murangkalih. Émut ka Ibu, upami murangkalih sering ningali raray ambek sareng ngadangu ambek, anjeunna bakal janten jalma sapertos kitu.
Ngeunaan sudut pandang anjeun
Tombol amarah dulur urang tiasa béda. Sababaraha kolot leuwih gampang ambek ka budakna. Upami anjeun salah sahijina, cobian laksanakeun latihan ieu, ngabagi kalakuan anu teu pantes anak anjeun kana kategori-kategori alit, anu henteu kedah nyababkeun amarah, sareng kategori ageung, sapertos nganyenyeri diri atanapi batur, anu meryogikeun tanggapan anjeun. Teras kaayaan diri anjeun supados anjeun henteu kaganggu ku kategori leutik.

Emotion: angry
Pas urang keur diuk di ruang tunggu di klinik, perasaan sieun ngarasa memuncak dina diri urang. Urang ngarasa jantung urang berdetak beuki gancang jeung kesang tiis oge mulai maseuhat telapak leungeun urang. Urang ngarasa sieun lantaran urang apal bakal disuntik poe ieu. Saenggeus sababaraha waktu nungguan, giliran urang akhirna tiba. Pas urang asup jeung ninggali jarum suntik anu dicepeng ku perawat, urang ngarasa beuki sieun. Komo deui pas perawat nojoskeun jarum suntik kana leungeun urang, urang ngarasa nyeri, jeung saolah-olah teu bisa napas oge hayang ngagorowok, tapi urang teu bisa ngalakukeunna. Pas geus rengse disuntik, urang ngarasa lega tapi oge ngarasa sedih lantaran teu bisa mengatasi rasa sieun kana jarum suntik.

Emotion: fear
Nalika kuring leutik, kolot kuring hoyong pisan ngajalajah naon anu dipikaresep ku kuring tiasa dikembangkeun. Abdi émut nalika kuring kelas 5 SD kuring gaduh kagiatan saminggu pinuh, tina les, pelajaran basa Inggris, pelajaran musik, sareng pelajaran ngagambar. Pinuh Senén nepi ka Saptu. Kabeneran kuring les musik di salah sahiji tempat les anu lumayan mahal, da hoream mah, palajaranna geus mahal, lilana pelajaran ngan 30 menit mah teu maju. Bapa kuring naros sareng ngadamel sababaraha koméntar "Kumaha anjeun parantos ngajar tapi anjeun henteu acan dilatih latihan di bumi". Na enya, ngaran budak leutik, kuring jujur nyeletuk ngomong " pan bapa nyaho, éta bapa anu hayang kuring nyandak palajaran musik, lain kuring". Waktu harita bapa kuring langsung nyerieun ku omongan kuring, tapi enya, kuring mah jujur, da masih budak leutik.

Emotion: sad
Intina mah kitu, eta jalma teh kudu gede hate, mun digegelan ku nu salah, tarima wae, naon wae cenah (salami teu ngahina kahirupan pribadina), tarima. Upama nu ngagogoreng teh leuwih kana fitnah atawa ngabengkokkeun fakta, lawan sabisa-bisa, tapi tetep kudu ati-ati, sabab mun emosi pisan, bisa jadi beda perkara, bakal dipecat ku nyieun fitnah nu sejen. siga nu salah jeung bakal dipaksa kaluar ti pausahaan, nu bakal rugi.urang oge, leuwih hade mun kondisi geus akut, mundur lalaunan, meunang pakasaban anyar heula lajeng resign. Mun anjeun scolded, teras difokuskeun masalah na coba teu ngulang kasalahan anu sarua, ningkatkeun diri. Tong gumuruh di tukang. Rugi lamun dicaci, tapi keuheul ka nu ngambek tanpa perbaikan, teu jadi jalma nu leuwih hade.

Emotion: fear
Biasana mun keur sorangan, sok loba muncul perasaan nu teu paruguh. Kadang sedih kadang hayang ngambek kana hal nu teu apal kunaon. Biasana mun keur sorangan teh sok overthinking, pikiran ngalayang ka mana-mana, sagala hal dipikiran nepi ka teu bisa ngontrol emosi. Kadang mun aya rarasaan keur sorangan ge sok sagala kasedih muncul, sagala kapeurih hate teh aya, tapi teu bisa ngedalkeun. Jadi ngedalkeun na kana pikiran sorangan. Leuwih parah na mah mun aya nu keur kieu teh sok teu eling, nepi ka ngaleungitkeun nyawa sorangan saking beuratna pikiran nu aya. Kahirupan teh sarasa gagal wae jeung teu bisa jiga batur.

Emotion: angry
Ulah mere kejutan anu matak bahaya lantaran bisa wae nu tadina momen bungah jadi momen menegangkan. Harita pernah aya kajadian pas peuting-peuting mere kejutan, tuluy marawa balon nu geus dieusi gas, oge mawa kueh tepang taun jeung lilin anu geus nanceb dina kueh eta.  Teuing pedah kumaha eta mah si balon gas teh ngabeledug lantaran keuna kanu lilin, tuluy nyebabkeun kabakaran. Loba korban dina kajadian eta sabab dirayakeun ku loba jelema. Matakan kuud ati-ati pisan jeung kudu aya pertimbangan mun rek mere kejutan.  Mending mun dek sabari mawa balon, balonna ditiup manual ulah make gas. Soalna mun aya kakeunaan seuneu bisa ngabeledug. 

Emotion: surprise
Di sisi jalan teh sok aya kebon awi anu jauh ti mana-mana, jauh ti pemukiman lembur warga. Biasana mah sok aya jalma anu teu tanggung jawab, teu hujan teu angin jol muang sampah didinya. Bisaan cara miceun na teh, manehna mah make motor bari mawa keresek eusina sampah, geus pas di leuweung awi, lung we dialungkeun keresek na teh. Teu turun-turun acan tina motor na ge. Teuing naon motivasina jol miceun sampah didinya nu jelas-jelas lain tempat sampah. Sampah na teh makin poe makin ngagunduk wae ngalobaan. Lolobana mah sampah nu eusina pempers budak. Nya bau, nya minuhan sisi jalan deuih. Teu baleg pisan jalma nu miceun na teh.

Emotion: disgusted
Kuring geus dua kali jadi saksi di pangadilan dina kasus gugatan sipil, mun anjeun nanya ka kuring kumaha perasaan anjeun? Nalika kuring mimiti jadi saksi, kuring rada sieuanan, sabab kuring henteu kantos janten saksi di pangadilan, sanaos pendidikan dasar kuring tina hukum, aya sababaraha hal anu kuring panginten rada krusial nalika kuring janten saksi:
Nalika anjeunna disumpah nurutkeun agama saksi, karasa pisan suci
Lamun ditanya ku majelis hakim atawa pengacara penggugat/tergugat, jawab sajujur-jujurna, mun teu nyaho, jawabna jujur ​​sabab hakim bisa nyentak lamun jawaban anjeun pegat.
Sagemblengna, jadi saksi téh lain perkara gampang, lamun kahareupna kasaksian urang dinyatakeun palsu, mangka urang ogé bisa kabetot dina kasus hukum (pasal 242 ayat (1) KUHP), jadi pastikeun urang ngartos patarosan. anu dipasihkeun ka urang sareng ngajawab sajujur-jujurna

Emotion: fear
Keur jaman SMA pernah kaleungitan konci motor, jadi pas balik sakola teu sadar konci diteundeunna di mana, di tempat biasa paneundeunnan konci ge euweuh. Karek kanyahoan leungit teh pas peuting rek ngasupkeun motor ka imah ti buruan. Nepika sakulawarga neangan, indung, bapak, teteh, adi, kabeh neangan tetep wae teu kapanggih. Nepika kapaksa urang ngagotong jeung bapak ka imah. Isuk na oge sarua teu kapanggih, jadi teu asup sakola. Kapanggih-panggih teh pas sore teu kahaja pas keur muka kulkas. Singhoreng teh koncina aya dina jero kulkas, meureunan pas balik sakola urang muka kulkas tuluy teu karasana neundeun konci di jero na. Pas kapanggih bungah, sabab bisa sakola deui.

Emotion: happy
Basa nuju ngiringan pendidikan dasar militer, abdi ngendong dina tenda di leuweung salila saminggu. Biasana unggal peuting diayakeun piket giliran jiga samacam ronda deui. Pas kabeneran abdi piket peuting, abdi ningali aya jalma nu pakean na sarua jeung arurang salaku siswa. Make baju dinas lapangan, make sapatu PDL, make helm siswa, warna bajuna ge sarua hejo tentara. Sugan abdi mah babaturan weh, pas diitung nu sare teh jumlahna pas. Terus eta saha? Katembong na teh keur polang anting geus tilu balikan tuluy dina deukeut tangkal. Pas ku abdi disampeurkeun, eh euweuh sasaha. Abdi ti harita langsung asup ka jero tenda, teu wani nuluykeun piket. Abdi babacaan teu eureun-eureun da bisi nembongan deui.

Emotion: surprise
Kapanggihna harta karun emas oge pernah lumangsung di Desa Wonoboyo, Kacamatan Jogonalan, Klaten, Jawa Tengah. Ieu oge teu kahaja kapanggih ku warga Uruk diggers taneuh anu kapanggih kendi ngeusi emas jeung perak dina Oktober 1990. Kendi tanu di panggihan ngandung rupa-rupa perhiasan, mimitian ti pinggel nepi ka cingcin. Rupa-rupa perhiasan emas jeung perak nu disimpen dina opat kendi teh cenah mangrupa karya agung jeung kapanggihna pangpangna dina sajarah Indonesia.Benda-benda sajarah ieu kapanggih ku genep warga dina jero taneuh keusik 3 meter anu geus digali pikeun taneuh uruk. Anu manggihan 6 jalma. make pacul, aya nu neunggeul guci dina jerona kira-kira 3 meter taneuh keusik. Dumasar kana laporan ti tim anu masrahkeun harta karun ka Yogyakarta, eta harta karun saterusna dipasrahkeun ka Bank Negara Indonesia di Yogyakarta.

Emotion: surprise
Organisasi Kesehatan Dunia merkirakeun aya saloba 3,7 miliar jelema di handap usia 50 taun atawa 67% tina populasi terinfeksi ku virus herpes. Marleen Temmerman, Direktur Departemen Kesehatan Reproduksi dan Riset WHO, ngomong infeksi herpes mayoritasna ditularkeun ngaliwatan kontak oral nu nyebabkeun herpes atawa luka tiis di sakitar biwir. Aya oge HSV-2 nu ngarupakeun panyakit nular seksual nu ditularkeun ngaliwatan kontak kulit ka kulit, jadi nyebabkeun herpes genital. Dina laporan nu dipublikasikeun ku jurnal PLOS ONE ieu, Temmerman ngungkapkeun lamun panyakit herpes mangrupakeun penyebab nu kahiji panyakit herpes genital. Pas bulan Januari, WHO memperkirakan saloba 417 juta jelema nu mengidap HSV-2. nu nyebabkeun herpes genital. Ku sabab eta, diperkirakeun aya leuwih ti satengah miliar jelema ti usia 15-49 taun nu ngidap infeksina.

Emotion: sad
Basa poean rek ka Banten urang mutuskeun jang naek beus. Urang naek beus teh di Stasiun Leuwipanjang, jeung geus ngarencanakeun rek naek motor sorangan ka stasiunna tuluy motorna dititipkeun. Sabab geus diestimasikeun make google maps, jadi weh urang oge nyalse inditna. Salahna urang, pas ngecek google maps teh subuh. Ieu pasti beda lamun inditna beurang. Apek teh bener weh pas geus nepi Kahatek, macet pisan kacida loba pagawe nu baralik gawe peuting jeung loba nu arasup oge sabab gawe isuk-isuk. Tidinya teh urang tutuluyan ninggalian jam tangan, jeung hate teh teu tenang sabab pasti ieu mah katinggaleun ku beusna. Bener weh pas datang ka stasiun teh geus indit beusna aya kana 15 menitan ti mimiti urang datang.

Emotion: surprise
Dosa nu paling gede di ajaran Islam nyaeta dosa menyekutukan Allah. Dosa ieu teh kaasup dosa besar nu ganjaranna ge lain bobodoan, disusahkeun di dunia jeung akherat. Di akherat na ge diasupkeun ka naraka nu paling dahsyat siksaan nana. Nyekutukeun Allah teh nyaeta upaya teu yakin ka Gusti Allah, misalna muja ka hal-hal nu teu logis, mempertanyakan kaayaan Allah, jeung nu contoh leutikna sering teu karasa nyaeta teu yakin kana ayana gustj Allah termasuk ayana kaberkahan nu dilimpahkeun. Perbuatan syirik oge jadi salah sahiji perbuatan menyekutukan Allah nu paling kentara di antara nu sejenna. Dosa ieu teh paling dibenci ku Gusti Allah. Jadi, mun di diri urang ge aya karaguan ka Gusti Allah, urang kudu sieun sabab bisi kaasup kana dosa menyekutukan Allah.

Emotion: fear
Kajadian sato leupas pasti mineng pas keur Idul Adha, biasana sapi anu bade dipindahkeun tina treuk atawa mobil kolbak ka tempat anu sanes bakal ngajieun domba atawa sapi barontak. Sapi oge mineng leupas pas bade dipeuncit, komo lamun sapina badag, kedah dicepeng ku loba jalmi. Sapi anu leupas pasti bakal nyingsieunan batur anu ningalna, komo murangkalih anu sok panasaran hayang ningal sapi. Sapi anu leupas ieu pasti tiasa ngabahayakeun jalmi, komo lamun ukuranna badag, urang dewasa oge pasti bakal tiasa labuh lamun disuruduk ku sapi gede. Marak supados sapi teu leupas, urang kedah nyiapkeun tihang anu kuat supados sapi anu ditalian ka tihang eta moal leupas. Saen mah ditalikeun ka pager, tangkal atawa wangunan anu kuat. 

Emotion: fear
Kagagalan ngan ukur jeda anu masihan pelajaran, yén aya hal anu anjeun masih kedah diajar atanapi laksanakeun waktos salajengna. Anjeun tiasa maca tip pikeun ngatasi kagagalan, kumaha bangkit tina kagagalan, ku kituna anjeun tiasa ngahontal kasuksésan. Cara pikeun bangkit tina kagagalan munggaran anu anjeun tiasa laksanakeun nyaéta misahkeun kagagalan tina idéntitas anjeun. Nyaéta, kagagalan henteu kedah janten fokus anu ngajantenkeun anjeun lemah. Kagagalan ngan ukur hiji épisode kahirupan dimana anjeun teu acan mendakan cara anu pangsaéna pikeun ngawujudkeun rencana sareng impian anjeun. Tanggapan anu positip pikeun ngatasi kagagalan anu salajengna tiasa ku nangkep émosi anu anjeun karasa nalika kagagalan lumangsung. Wangun émosi anu muncul biasana dina wujud ambek, éra, kasedih, kuciwa, malah kahariwang ngeunaan kumaha jalma séjén ningali anjeun. Metoda ieu pamustunganana ngamotivasi diri sarta nyiptakeun pangjurung pikeun digawé hadé tur jadi leuwih kreatif salaku solusi pikeun nyegah kagagalan dina mangsa nu bakal datang. Sajaba ti éta, coba ngatur pikiran anjeun.

Emotion: sad
Manéhna bungah basa teu kahaja manggihan “harta karun”, teu disangka-sangka duitna geus dipopohokeun ku manéhna. Kaleresan salawasna sareng anjeun. Padahal geus sababaraha kali pindah. Tapi untungna, anjeunna henteu pernah ngalungkeun lomari. Sanggeus carita ieu diterbitkeun online Netizens percaya yén sanajan catetan ieu kapanggih, Sajaba bisa tetep salaku panginget gawé teuas. eta oge bisa nambahan pisan nilaina Lamun dijual ka nu hobi ngumpulkeun koin atawa uang kertas antik. tapi Upami anjeun mendakan harta karun, naha éta sah pikeun gaduh atanapi kedah diserahkeun ka nagara? kuduna cicing wae, teu kudu loba ngomong ka batur. make eta alesan pikeun kaperluan diri jeung kulawarga anjeun. Teu aya gunana pikeun ribut-ribut pikeun pamer. Teangan harta karun anu disumputkeun. ku belanja sakumaha diperlukeun tur rutin ngagunakeun harta karun anjeun manggihan, geus langsung mantuan nagara mindahkeun roda ékonomi di wewengkon dimana anjeun cicing. Teu kudu pamer jeung riweuh, geus loba harta, naon deui nu kurang?

Emotion: surprise
Basa keur sakola SD, urang miluan lomba pidato anu diayakeun di sakola. Saminggu saacan lomba, ibu guru geus mikeun bewara yen bakal aya lomba pidato khusus kelas 3 SD di sakolaan. Pas balik sakola urang ngabejaan ka indung bapa yen aya bewara ti guru. Bapa urang langsung ngomong kudu miluan, indung urang ge satujueun. Teu lila didinya urang dibere teks pidatona ti bapa, bapa nu nyieun sorangan. Aya kana 5 poean urang ngapalkeun teks pidatona, ngarah teu poho si teks pidatona urang babawa nepi ulin ge. Pas poean lomba, pesertana aya 5 an. Urang ku percaya dirina tampil. Dina poe Senen pas upacara, kepala sakola ngabewarakeun nu meunang lomba pidato, ngaran urang disebut juara ka 2. Balik poe eta, urang dibere hadiah nu eusina teh buku jeung pulpen.

Emotion: happy
Ayeuna abdi bade indit ka Purwakarta lewat jalan motong Cipeundeuy. Tah jalanna teh bakal ngaliwatan tempat pembuangan akhir. Kabeh sampah ti Bandung raya teh ditumpukkeun didieu. Pas ngaliwat teh bauna meuni ambreng pisan, teu bisa dihenteu-henteu. Najan geus make masker ge angger wae kaambeu pisan bauna. Tumpukan sampah na ge geus loba bilatungan, ceceran ka sisi jalan. Abdi jiji pisan ningalina, geuleuh pisan sabab rarujit. Kaduhung abdi ngaliwat kadieu, kabeh pakean teh jadi bau sampah buruk. Buru-buru we nepi ka Purakarta teh neangan baju jang ganti da teu kuat ku bauna dina awak meuni hihiliwiran. Moal deui ngaliwat kadinya, mending jalan Padalarang we.

Emotion: disgusted
Baheula, di daerah Cigombong, Sukabumi-Bogor, Jawa Barat, kapanggih hiji harta karun anu sacara harfiah aya dina bentuk emas anu gede na mang kilo kilogram. Samemeh tahun 1946, daerah ieu  teh di jadikeun dikawasaan ku tentara Jepang.Sanggeus pertengahan taun 1946, pasukan Jepang anu eleh ninggalkeun Cigombong. Tentara Nasional Indonésia (TNI) ngamankeun eta tempat kalayan bantuan warga. Bareng jeung warga sabudeureun Cigombong, para prajurit ngali taneuh di sabudeureun urut lokasi tentara Jepang, miharep meunang pakarang atawa senjata pikeun ngalawan pasukan Walanda.Sersan Mayor Sidik bareng jeung sababaraha anggota tentara jeung pulisi rahayat manggihan hiji kendi badag. Sanggeus muka kendi, aranjeunna manggihan hiji kaos kaki nu eusina barang teuas. Kaos kaki dibuka hiji-hiji. Aranjeunna reuwas ningali eta eusi emas. , permata jeung inten-inten nu tadina dibuka gerendengna, herang. Lamun nurutkeun majalah Ekspres , harga emas eta hampir Rp 6 miliar. Sacara rinci, eta harta karun téh aya 7 kg emas. jeung 4 kg inten, anu asalna ti Perkebunan Pondok Gede, Bogor.

Emotion: surprise
Pas keur wawancara gawe di salah sahiji perusahaan, aya nu nanya suku urang naon, tuluy urang ngajawab suku urang Sunda. Terus manehna embung narima urang jadi pagawe lantaran orang Sunda mah teu getol, jeung henteu tekun gawena. Mimitina urang reuwas naha bet kitu? Tuluy manehna neruskeun yen orang Sunda mah sok carmuk (cari muka). Tidinya keneh urang teu ngomong nanaon langsung indit ninggalkeun korsi wawancara, urang berusaha nahan emosi ku cara indit. Geus embung adu argumen komo bari nyarekan mah, sanajan urang boga hak nyarekan lantaran kesukuan urang dihina ku manehna, nepikeun ka siga teu boga harga diri dileleyek kawas kitu. 

Emotion: angry